钦定古今图书集成/明伦汇编/闺媛典/第251卷 > 文士良妻万氏
## 钦定古今图书集成/明伦汇编/闺媛典/第251卷 > 文士良妻万氏

按《九江府志》：万氏，方伯衣长女。赘诸生文士良为婿，
育二女。士良没，氏年二十七，父母欲夺其志，不可。父
母曰：“汝舅已丧，有子五人，力可养母。汝盍依兄弟以
老。”氏勉从之。然岁时伏腊，存问其姑甚至。子侄往省，
必指夫木主令拜，未尝不涕下沾衣。崇祯间，其侄吏
部主事德翼、工部主事尧一共疏请旌，会乱不果。